               COMISIA EUROPEANĂ
            Bruxelles, 11.8.2020
            COM(2020) 371 final
            2020/0174(CNS)
            Propunere de
            DECIZIE A CONSILIULUI
            de modificare a Deciziei nr. 940/2014 privind regimul de impozitare aferent taxelor de andocare în regiunile ultraperiferice franceze în ceea ce privește perioada sa de aplicare

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

               Dispozițiile Tratatului privind funcționarea Uniunii Europene (TFUE) se aplică regiunilor ultraperiferice ale Uniunii. Cu toate acestea, regiunile ultraperiferice franceze sunt excluse din domeniul de aplicare teritorial al directivelor privind TVA-ul și accizele.

               Dispozițiile TFUE, în special articolul 110, nu autorizează în principiu nicio diferență de impozitare în regiunile ultraperiferice franceze între produsele locale și cele provenite din Franța metropolitană, din alte state membre sau din țări terțe. Cu toate acestea, articolul 349 din TFUE prevede posibilitatea introducerii unor măsuri specifice în favoarea acestor regiuni, din cauza constrângerilor permanente care afectează situația economică și socială a regiunilor ultraperiferice. Aceste măsuri vizează diverse politici, printre care se numără și politica fiscală.

               Taxa de andocare este un impozit indirect în vigoare numai în regiunile ultraperiferice (RUP) franceze Martinica, Guadelupa, Guyana Franceză, Réunion și Mayotte. Această taxă se aplică importurilor de mărfuri, indiferent de originea lor, și livrărilor de mărfuri efectuate cu titlu oneros de către persoane care exercită activități de producție. Taxa se aplică, în principiu, în același mod atât produselor fabricate la nivel local, cât și produselor importate.

               Cu toate acestea, Decizia nr. 940/2014/UE a Consiliului din 17 decembrie 2014
                  1
                autorizează Franța să prevadă, până la 31 decembrie 2020, scutiri sau reduceri ale taxei de andocare pentru anumite produse fabricate la nivel local. Anexa la decizia menționată cuprinde lista produselor pentru care se pot aplica scutirile sau reducerile de taxă. În funcție de produse, diferența de impozitare dintre produsele fabricate la nivel local și celelalte produse nu poate depăși 10, 20 sau 30 de puncte procentuale.

               Aceste diferențe de impozitare au scopul de a compensa dezavantajele concurențiale de care suferă regiunile ultraperiferice, care se traduc printr-o creștere a costurilor de producție și, implicit, a prețurilor de cost ale produselor fabricate la nivel local. În lipsa unor măsuri specifice, produsele locale ar fi mai puțin competitive față de cele provenind din afară, chiar dacă se iau în calcul costurile de transport. În consecință, ar fi cu atât mai dificilă menținerea unei producții locale ale cărei costuri de producție sunt mai ridicate.

               Ca urmare a expirării deciziei Consiliului, Comisia a demarat un studiu extern pentru a evalua regimul actual și impactul potențial al diferitelor opțiuni posibile pentru perioada de după 2020. Pe baza acestui studiu, Comisia consideră că este justificat să se acorde prelungirea solicitată, cu câteva modificări ale regimului existent.

               Prin urmare, Comisia a examinat listele de produse în cazul cărora autoritățile franceze doresc să aplice o impozitare diferențiată. Această examinare necesită un proces îndelungat de lucru atât al autorităților franceze, cât și al Comisiei, care constă în verificarea, pentru fiecare produs, a justificării unei impozitări diferențiate și a proporționalității ei, asigurându-se în același timp că o astfel de impozitare diferențiată nu aduce atingere integrității și coerenței ordinii juridice a Uniunii și nici pieței interne și politicilor comune.

               Criza legată de pandemia de COVID-19 a cauzat întârzieri mari în activitatea autorităților franceze de colectare a tuturor informațiilor necesare. Prin urmare, această activitate nu a putut fi finalizată până în prezent.

               Dacă nu se adoptă nicio propunere înainte de 1 ianuarie 2021, există riscul creării unui vid juridic, întrucât acest lucru ar face imposibilă aplicarea unui regim fiscal diferențiat în regiunile ultraperiferice franceze după 1 ianuarie 2021, chiar în ceea ce privește produsele în cazul cărora menținerea unei impozitări diferențiate ar fi, de fapt, justificată.

               Prin urmare, cu scopul de a permite finalizarea lucrărilor în desfășurare și de a acorda autorităților franceze posibilitatea de a strânge toate informațiile necesare, iar Comisiei timpul necesar pentru a prezenta o propunere echilibrată care să țină cont de diversele interese aflate în joc, este necesară o perioadă suplimentară de șase luni.

               •Coerența cu dispozițiile existente în domeniul de politică

               Comunicarea din 2017 privind un parteneriat strategic consolidat și reînnoit cu regiunile ultraperiferice ale Uniunii Europene
                  2
                subliniază faptul că regiunile ultraperiferice se confruntă în continuare cu dificultăți grave, dintre care multe sunt permanente. Comunicarea menționată prezintă noua abordare elaborată de Comisie cu privire la modalitățile de stimulare a dezvoltării regiunilor ultraperiferice prin valorificarea optimă a atuurilor lor și prin exploatarea oportunităților oferite de noii vectori ai creșterii economice și ai creării de locuri de muncă.

               În acest context, scopul prezentei propuneri este de a promova și de a menține anumite produse locale care sunt deosebit de amenințate și, astfel, de a stimula ocuparea forței de muncă în regiunile ultraperiferice franceze. Prezenta propunere aprofundează piața unică și restabilește competitivitatea acestor activități de producție locale prin compensarea dezavantajelor cauzate de situarea lor geografică și de situația lor economică. Ea completează Programul de opțiuni specifice pentru zonele îndepărtate și insulare (POSEI)
                  3
                care urmărește să sprijine sectorul primar și producția de materii prime, Fondul european pentru pescuit și afaceri maritime (FEPAM)
                  4
                și Fondul european de dezvoltare regională (FEDR)
                  5
                care include o alocare specială suplimentară pentru a compensa costurile suplimentare ale regiunilor ultraperiferice, inerente constrângerilor proprii.

               •Coerența cu alte politici ale Uniunii

                  Propunerea este în concordanță cu Strategia privind piața unică din 2015
                     6
                  , în cadrul căreia Comisia își propune să creeze o piață unică mai aprofundată și mai echitabilă de care să beneficieze toate părțile interesate. Unul dintre obiectivele măsurii propuse este reducerea costurilor suplimentare cu care se confruntă întreprinderile din regiunile ultraperiferice, costuri care împiedică participarea deplină a acestora la piața unică. Dat fiind volumul limitat al producției vizate din regiunile ultraperiferice franceze, nu se prevede niciun impact negativ asupra bunei funcționări a pieței unice.

               2.TEMEIUL JURIDIC, SUBSIDIARITATEA ȘI PROPORȚIONALITATEA

               •Temeiul juridic

                  Temeiul juridic al prezentei propuneri este articolul 349 din TFUE. Dispoziția menționată permite Consiliului să adopte dispoziții specifice menite să stabilească condițiile de aplicare a tratatelor în regiunile ultraperiferice ale UE.

                  •
                        Subsidiaritate (în cazul competențelor neexclusive)

                  Numai Consiliul are autoritatea de a adopta, în temeiul articolului 349 din TFUE, măsuri specifice în favoarea regiunilor ultraperiferice în scopul adaptării aplicării tratatelor în aceste regiuni, inclusiv a politicilor comune, având în vedere existența unor constrângeri permanente care afectează situația economică și socială a acestor regiuni ultraperiferice. Același lucru este valabil pentru autorizarea derogărilor de la articolul 110 din TFUE. Prin urmare, propunerea respectă principiul subsidiarității.

               •Proporționalitate

                  Prezenta propunere respectă principiul proporționalității prevăzut la articolul 5 alineatul (4) din Tratatul privind Uniunea Europeană. Prezenta propunere urmărește să prelungească sistemul aplicabil în prezent cu șase luni, pentru a permite încheierea analizei complete, pentru fiecare produs în parte, a cererii de autorizare a aplicării unei impozitări diferențiate în vederea compensării dezavantajelor concurențiale de care suferă produsele locale. Nicio altă prelungire nu va fi autorizată înainte de încheierea acestei analize, pentru fiecare produs în parte, a cererii autorităților franceze.

               •Alegerea instrumentului

                  Se propune o decizie a Consiliului de modificare a Deciziei 940/2014/UE a Consiliului.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

                  Direcțiile generale competente ale Comisiei Europene au fost consultate cu privire la textul prezentei propuneri.

                  Dat fiind impactul global limitat al regimului taxelor de andocare asupra UE în ansamblu, s-a acordat o derogare de la orientările privind o mai bună legiferare.

               4.IMPLICAȚII BUGETARE

                  Propunerea nu are implicații asupra bugetului Uniunii Europene.

               5.ALTE ELEMENTE

               •Planuri de punere în aplicare și măsuri de monitorizare, de evaluare și de raportare

                  Este în curs de desfășurare o revizuire completă a Deciziei 940/2014/UE în vederea reînnoirii regimului. Pe baza studiului extern și a informațiilor furnizate de Franța, se va elabora un document analitic care să cuprindă în anexă o evaluare a regimului.

               •Explicații detaliate cu privire la prevederile specifice ale propunerii

                  Prezenta parte nu este aplicabilă dat fiind că dispozițiile propunerii sunt clare.

               2020/0174 (CNS)

               Propunere de

               DECIZIE A CONSILIULUI

               de modificare a Deciziei nr. 940/2014 privind regimul de impozitare aferent taxelor de andocare în regiunile ultraperiferice franceze în ceea ce privește perioada sa de aplicare

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 349,

               având în vedere propunerea Comisiei Europene,

               după transmiterea proiectului de act legislativ către parlamentele naționale,

               având în vedere avizul Parlamentului European
                  7
               ,

               hotărând în conformitate cu o procedură legislativă specială,

               întrucât:

               (1)Decizia nr. 940/2014/UE a Consiliului din 17 decembrie 2014
                  8
                privind regimul de impozitare aferent taxelor de andocare în regiunile ultraperiferice franceze autorizează autoritățile franceze să aplice scutiri sau reduceri ale taxelor de andocare pentru produsele fabricate la nivel local în regiunile ultraperiferice franceze care figurează în anexa la decizia respectivă. Diferența maximă de impozitare autorizată este, în funcție de produse și de departamentul de peste mări în cauză, de 10, 20 sau 30 de puncte procentuale. Decizia nr. 940/2014/UE se aplică până la 31 decembrie 2020.

               (2)Franța consideră că dezavantajele concurențiale de care suferă regiunile ultraperiferice franceze persistă și a solicitat Comisiei să se mențină, după 1 ianuarie 2021 și până la 31 decembrie 2027, un sistem de impozitare diferențiată similar cu cel existent în prezent.

               (3)Cu toate acestea, examinarea listelor de produse în cazul cărora Franța dorește să aplice o impozitare diferențiată necesită un proces îndelungat de lucru care presupune să se verifice, pentru fiecare produs, dacă o impozitare diferențiată este justificată și proporțională, asigurându-se în același timp că o astfel de impozitare diferențiată nu aduce atingere integrității și coerenței ordinii juridice a Uniunii și nici pieței interne și politicilor comune.

               (4)Criza legată de pandemia de COVID-19 a cauzat întârzieri mari în activitatea autorităților franceze de colectare a tuturor informațiilor necesare. Prin urmare, această activitate nu a putut fi finalizată până în prezent.

               (5)Dacă nu se adoptă nicio propunere înainte de 1 ianuarie 2021, există riscul creării unui vid juridic, întrucât acest lucru ar face imposibilă aplicarea unei impozitări diferențiate în regiunile ultraperiferice franceze după 1 ianuarie 2021.

               (6)Cu scopul de a permite finalizarea lucrărilor în desfășurare și de a acorda Comisiei timpul necesar pentru a prezenta o propunere echilibrată care să țină cont de diversele interese aflate în joc, este necesară o perioadă suplimentară de șase luni.

               (7)Prin urmare, Decizia nr. 940/2014/UE trebuie modificată în consecință,

               ADOPTĂ PREZENTA DECIZIE:

               Articolul 1

               La articolul 1 alineatul (1) din Decizia nr. 940/2014/UE, data de „31 decembrie 2020” se înlocuiește cu „30 iunie 2021”.

               Articolul 2

               Prezenta decizie se aplică de la 1 ianuarie 2021.

               Articolul 3

               Prezenta decizie se adresează Republicii Franceze.

               Adoptată la Bruxelles,

                     Pentru Consiliu

                     Președintele

                     (1)

                        Decizia 940/2014/UE din 17 decembrie 2014 privind regimul de impozitare aferent taxelor de andocare în regiunile ultraperiferice franceze (JO L 367, 23.12.2014, p. 1).

                     (2)

                        COM(2017)623 final.

                     (3)

                        Regulamentul (UE) nr. 228/2013 al Parlamentului European și al Consiliului din 13 martie 2013.

                     (4)

                        Regulamentul (UE) nr. 508/2014 al Parlamentului European și al Consiliului din 15 mai 2014 privind Fondul european pentru pescuit și afaceri maritime.

                     (5)

                        Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime.

                     (6)

                        Comunicarea Comisiei către Parlamentul European, Consiliu, Comitetul Economic și Social European și Comitetul Regiunilor „Ameliorarea pieței unice: mai multe oportunități pentru cetățeni și pentru întreprinderi” [COM(2015) 550 final], p. 4.

                     (7)

                        JO C  din , p. .

                     (8)

                        Decizia 940/2014/UE din 17 decembrie 2014 privind regimul de impozitare aferent taxelor de andocare în regiunile ultraperiferice franceze (JO L 367, 23.12.2014, p. 1).


               COMISIA EUROPEANĂ
            Bruxelles, 12.11.2020
            COM(2020) 700 final
            2020/0314(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32015R1222 – Orientări privind gestionarea congestiilor]
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei IV (Energie) la Acordul privind SEE pentru a încorpora Regulamentul (UE) 2015/1222 al Comisiei din 24 iulie 2015 de stabilire a unor linii directoare privind alocarea capacităților și gestionarea congestiilor
                     1
                   în Acordul privind SEE.

                  Codurile și orientările privind rețeaua de energie electrică, astfel cum sunt stabilite pe baza celui de al 3-lea pachet privind energia, stabilesc norme tehnice pentru facilitarea comerțului în cadrul pieței interne a energiei electrice din UE. O piață internă a energiei pe deplin funcțională și interconectată este crucială pentru îndeplinirea obiectivelor legate de securitatea alimentării cu energie, pentru îmbunătățirea competitivității și pentru asigurarea faptului că toți consumatorii pot achiziționa energie la prețuri accesibile. Între Norvegia, în calitate de stat AELS care face parte din SEE și statele membre ale UE s-au stabilit importante interconexiuni de energie electrică. Prin urmare, este imperativ ca normele tehnice aplicabile comerțului în cadrul pieței interne de energie electrică a UE să fie extinse la SEE pentru a asigura omogenitatea juridică ca bază pentru comerțul cu energie electrică.

                  Regulamentul (UE) 2015/1222 al Comisiei stabilește norme de alocare a capacităților disponibile pe liniile de interconexiune care depășesc frontierele pieței interne a energiei electrice în scopul facilitării comerțului pe piețele pentru ziua următoare și pe piețele intrazilnice. Acesta stabilește cerințele pentru instituirea unor metodologii comune pentru determinarea capacităților disponibile, a criteriilor de evaluare a eficienței și a unui proces de revizuire a zonelor de ofertare. Se aplică tuturor operatorilor de sisteme de transport, cu excepția celor de pe insule, care nu sunt conectați la niciun alt sistem.

                  Adaptările care figurează în proiectul anexat de decizie a Comitetului mixt al SEE depășesc ceea ce poate fi considerat a fi simple adaptări tehnice în sensul Regulamentului nr. 2894/94 al Consiliului. Prin urmare, poziția Uniunii este stabilită de Consiliu.

               •Coerența cu dispozițiile deja existente în domeniul de politică vizat

                  Proiectul anexat de decizie a Comitetului mixt al SEE extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică a Uniunii

                  Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord, care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Actele legislative care urmează să fie încorporate în Acordul privind SEE se întemeiază pe articolul 194 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

                  Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt al SEE ia decizii în cazurile prevăzute în Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Evaluări ex post/verificarea adecvării legislației existente

                  Nu se aplică.

               4.IMPLICAȚII BUDGETARE

                  Nu există implicații bugetare preconizate ca urmare a încorporării regulamentului menționat anterior în Acordul privind SEE.

               5.ELEMENTE DIVERSE

               •Explicații detaliate cu privire la prevederile specifice ale propunerii

                  Adaptarea (a) – neaplicabilitatea în cazul Islandei și al Liechtensteinului

                  Întrucât sistemul de transport al Islandei nu este conectat cu alte sisteme de transport, Regulamentul (UE) 2015/1222 al Comisiei nu ar trebui să se aplice Islandei.

                  Regulamentul (UE) 2015/1222 al Comisiei nu ar trebui să se aplice Liechtensteinului, deoarece, având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice.

                  Adaptarea (b) și considerentul 6 – informații sensibile despre sistemul de energie electrică

                  Regulamentul (UE) 2015/1222 al Comisiei prevede obligația de a furniza informații Rețelei europene a operatorilor de sisteme de transport de energie electrică (ENTSO-E) și Agenției pentru Cooperarea Autorităților de Reglementare din Domeniul Energiei (ACER). Adaptarea (b) le permite operatorilor de transport și de sistem („OTS”) și autorităților de reglementare să facă schimb de astfel de informații și să le protejeze.

                  Adaptarea (c) și considerentul 7 – referirea la drepturile de participare ale OTS norvegian, ale operatorului pieței de energie electrică desemnat (OPEED) și ale autorității naționale de reglementare (ANR) în dezvoltarea și aprobarea termenilor, condițiilor și metodologiilor

                  Adaptarea și considerentul menționat anterior adaptează dispozițiile relevante ale articolului 9 din Regulamentul (UE) 2015/1222 al Comisiei privind drepturile de participare ale entităților relevante la elaborarea și la aprobarea termenilor, condițiilor și metodologiilor pentru a include Norvegia.

               2020/0314 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE

                  [32015R1222 – Orientări privind gestionarea congestiilor]

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 194 coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European („Acordul privind SEE”)
                  4
                a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei IV la Acordul privind SEE.

               (3)Regulamentul (UE) 2015/1222 al Comisiei din 24 iulie 2015 de stabilire a unor linii directoare privind alocarea capacităților și gestionarea congestiilor
                  5
                trebuie încorporat în Acordul privind SEE.

               (4)Prin urmare, anexa IV la Acordul privind SEE ar trebui modificată în consecință.

               (5)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE în legătură cu propunerea de modificare a anexei IV (Energie) la Acordul privind SEE se bazează pe proiectele de decizii ale Comitetului mixt al SEE atașate la prezenta decizie.

               Articolul 2

               Prezenta decizie intră în vigoare la data adoptării sale.

               Adoptată la Bruxelles,

                     Pentru Consiliu,

                     Președintele

                     (1)

                        JO L 197, 25.7.2015, p. 24.

                     (2)

                        JO L 305, 30.11.1994, p. 6.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        JO L 197, 25.7.2015, p. 24.

    ---documentbreak---

               COMISIA EUROPEANĂ
            Bruxelles, 12.11.2020
            COM(2020) 700 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32015R1222 – Orientări privind gestionarea congestiilor]

               ANEXĂ

               DECIZIA nr. [...]

               din […]

               A COMITETULUI MIXT AL SEE

               de modificare a anexei IV (Energie) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Regulamentul (UE) 2015/1222 al Comisiei din 24 iulie 2015 de stabilire a unor linii directoare privind alocarea capacităților și gestionarea congestiilor
                  1
                trebuie încorporat în Acordul privind SEE.

               (2)Regulamentul (UE) 2015/1222 al Comisiei nu se aplică sistemelor de transport situate pe insule care nu sunt conectate la alte sisteme de transport prin interconexiuni.

               (3)Întrucât sistemul de transport al Islandei nu este conectat cu un alt sistem de transport, Regulamentul (UE) 2015/1222 al Comisiei nu ar trebui să se aplice Islandei.

               (4)Având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice. Prin urmare, Regulamentul (UE) 2015/1222 al Comisiei nu ar trebui să se aplice Principatului Liechtenstein.

               (5)Trimiterile la operatorii de transport și de sistem („OTS”), la operatorii pieței de energie electrică desemnați („OPEED”), la autoritățile de reglementare și la părțile interesate ar trebui înțelese ca incluzând OTS, OPEED, autoritățile de reglementare și părțile interesate care reprezintă Norvegia.

               (6)Atunci când se elaborează în comun termenii, condițiile și metodele de dezvoltare, în temeiul Regulamentului (UE) 2015/1222 al Comisiei, este esențial ca toate informațiile necesare să se transmită fără întârziere. Cooperarea strânsă dintre OTS și autoritățile de reglementare ar trebui să asigure faptul că informațiile sensibile, cum ar fi informațiile detaliate cu privire la stațiile electrice, la locația exactă a transmisiei subterane și la sistemele de control, precum și analizele detaliate ale vulnerabilității care pot fi folosite pentru sabotaj sunt protejate în mod eficient în acest proces de elaborare a termenilor, condițiilor sau metodologiilor. Pentru a asigura punerea în aplicare eficace a prezentului regulament, în cooperarea cu Norvegia ar trebui să se stabilească același nivel de cooperare în ceea ce privește schimbul de informații și protecția informațiilor sensibile.

               (7)Contribuția tuturor părților interesate principale la elaborarea termenilor, condițiilor și metodologiilor la nivel regional sau la nivelul SEE, care pot deveni obligatorii prin aprobarea de către autoritățile de reglementare, este esențială pentru un crearea unui cadru transfrontalier de reglementare eficace. Prin urmare, OTS și alte părți interesate ar trebui să participe la procesele de elaborare a propunerilor de termeni, condiții și metodologii stabilite în diversele dispoziții ale prezentului regulament. OTS și OPEED din Norvegia ar trebui să participe în special la procesul decizional al părților interesate în același mod în care OTS și OPEED reprezintă un stat membru al UE.

               (8)În cazul propunerilor regionale sau la nivelul Uniunii, în cazul în care aprobarea propunerilor formulate de OTS sau OPEED necesită o decizie a mai multor autorități de reglementare, acestea din urmă ar trebui să se consulte și să coopereze pentru a ajunge la un acord înainte de a adopta o decizie. Autoritatea de reglementare din Norvegia ar trebui să fie implicată în această cooperare.

               (9)Întrucât prezentul regulament a fost adoptat în temeiul Regulamentului (CE) nr. 714/2009 al Parlamentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie electrică și de abrogare a Regulamentului (CE) nr. 1228/2003
                  2
               , textele de adaptare elaborate și adoptate în temeiul Deciziei nr. 93/2017 a Comitetului mixt al SEE din 5 mai 2017
                  3
                pentru punerea în aplicare a Regulamentului nr. 714/2009, în special a dispozițiilor de la articolul 1 alineatele (1) și (5), care prevăd adaptări referitoare la rolul Agenției pentru Cooperarea Autorităților de Reglementare din Domeniul Energiei în contextul SEE, sunt relevante pentru aplicarea prezentului regulament în SEE, în special pentru articolul 9 alineatele (11) și (12).

               (10)Prin urmare, anexa IV la Acordul privind SEE ar trebui modificată în mod corespunzător,

               ADOPTĂ PREZENTA DECIZIE:

               Articolul 1

               În anexa IV la Acordul privind SEE, după punctul 48 [Regulamentul (UE) nr. 543/2013 al Comisiei] se adaugă următorul text:

               «49.
                     32015 R 1222: Regulamentul (UE) 2015/1222 al Comisiei din 24 iulie 2015 de stabilire a unor linii directoare privind alocarea capacităților și gestionarea congestiilor (JO L 197, 25.7.2015, p. 24).

               În sensul prezentului acord, dispozițiile regulamentului se citesc cu următoarele adaptări:

               (a)Regulamentul nu se aplică Islandei și Principatului Liechtenstein.

               (b)La articolul 13 se adaugă următorul text:

               „Acordurile între OTS și/sau autoritățile de reglementare pot asigura protejarea efectivă a informațiilor confidențiale sau sensibile și pot contribui la garantarea faptului că toate informațiile necesare pentru dezvoltarea termenilor, condițiilor și metodelor comune sunt transmise fără întârziere.”

               (c)La articolul 9:

               (i) Trimiterile la „populația Uniunii” de la articolul 9 alineatul (2) litera (b), la „populația regiunii în cauză” de la articolul 9 alineatul (3) litera (b) și la „populația statelor membre participante” de la articolul 9 alineatul (3) al doilea paragraf se înțeleg ca incluzând populația Norvegiei, atunci când se analizează dacă este atins pragul relevant al populației pentru obținerea majorității calificate.

               (ii) Trimiterile la „regiunile care cuprind mai mult de cinci state membre” la articolul 9 alineatul (3) primul paragraf și la „regiunile compuse din cel mult cinci state membre” la articolul 9 alineatul (3) al treilea paragraf se interpretează ca „regiuni compuse din mai mult de patru state membre ale Uniunii și Norvegia” sau ca „regiuni compuse din cel mult patru state membre ale Uniunii și Norvegia”.»

               Articolul 2

               Textele Regulamentului (UE) 2015/1222 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […] sau în ziua următoare ultimei notificări către Comitetul mixt al SEE, prevăzută la articolul 103 alineatul (1) din Acordul privind SEE
                  4*, dacă această dată este ulterioară primei.

               Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  [...]

                  Secretarii

                  Comitetului mixt al SEE

                  [...]

                     (1)

                        JO L 197, 25.7.2015, p. 24.

                     (2)

                        JO L 211, 14.8.2009, p. 15.

                     (3)

                        JO L 36, 7.2.2019, p. 44.

                     (4)
                  *
                        Au fost semnalate obligații constituționale.


               COMISIA EUROPEANĂ
            Bruxelles, 12.11.2020
            COM(2020) 704 final
            2020/0315(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32017R1485 - Linie directoare privind operarea sistemului de transport al energiei electrice]
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei IV (Energie) la Acordul privind SEE pentru a include Regulamentul (UE) 2017/1485 al Comisiei din 2 august 2017 de stabilire a unei linii directoare privind operarea sistemului de transport al energiei electrice
                     1
                   în Acordul privind SEE.

                  Codurile și orientările privind rețeaua de energie electrică, astfel cum sunt stabilite pe baza celui de al 3-lea pachet privind energia, stabilesc norme tehnice pentru facilitarea comerțului în cadrul pieței interne a energiei electrice din UE. O piață internă a energiei pe deplin funcțională și interconectată este crucială pentru îndeplinirea obiectivelor legate de securitatea alimentării cu energie, pentru îmbunătățirea competitivității și pentru asigurarea faptului că toți consumatorii pot achiziționa energie la prețuri accesibile. Între Norvegia, în calitate de stat AELS care face parte din SEE și statele membre ale UE s-au stabilit importante interconexiuni de energie electrică. Prin urmare, este imperativ ca normele tehnice aplicabile comerțului în cadrul pieței interne de energie electrică a UE să fie extinse la SEE pentru a asigura omogenitatea juridică ca bază pentru comerțul cu energie electrică.

                  Regulamentul (UE) 2017/1485 al Comisiei stabilește orientări privind siguranța în funcționare, coordonarea schimbului de date, formarea și certificarea lucrătorilor, coordonarea retragerilor din exploatare, planificarea funcționării sistemului și reglajul frecvență-putere și managementul rezervelor. Regulamentul (UE) 2017/1485 al Comisiei se aplică tuturor sistemelor de transport, sistemelor de distribuție și interconexiunilor și centrelor de coordonare a securității la nivel regional, cu excepția celor de pe insule, care nu sunt zone sincrone relevante.

                  Adaptările care figurează în proiectul anexat de decizie a Comitetului mixt al SEE depășesc ceea ce poate fi considerat a fi simple adaptări tehnice în sensul Regulamentului nr. 2894/94 al Consiliului. Prin urmare, poziția Uniunii este stabilită de Consiliu.

               •Coerența cu dispozițiile deja existente în domeniul de politică vizat

                  Proiectul anexat de decizie a Comitetului mixt al SEE extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică a Uniunii

                  Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord, care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Actele legislative care urmează să fie încorporate în Acordul privind SEE se întemeiază pe articolul 194 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

                  Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt al SEE ia decizii în cazurile prevăzute în Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Evaluări ex post/verificarea adecvării legislației existente

                  Nu se aplică.

               4.IMPLICAȚII BUDGETARE

                  Nu există implicații bugetare preconizate ca urmare a încorporării regulamentului menționat anterior în Acordul privind SEE.

               5.ELEMENTE DIVERSE

               •Explicații detaliate cu privire la prevederile specifice ale propunerii

                  Adaptarea (a) – neaplicabilitatea în cazul Islandei și al Liechtensteinului

                  Regulamentul (UE) 2017/1485 al Comisiei se aplică tuturor sistemelor de transport, sistemelor de distribuție și interconexiunilor și centrelor de coordonare a securității la nivel regional, cu excepția celor de pe insule, care nu sunt zone sincrone relevante. Prin urmare, acesta nu ar trebui să se aplice Islandei.

                  Regulamentul (UE) 2017/1485 al Comisiei nu ar trebui să se aplice Liechtensteinului, deoarece, având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice.

                  Adaptarea (b) și considerentul 6 – informații sensibile despre sistemul de energie electrică

                  Regulamentul (UE) 2017/1485 al Comisiei prevede obligația de a furniza informații Rețelei  europene a operatorilor de sisteme de transport de energie electrică (ENTSO-E) și Agenției pentru Cooperarea Autorităților de Reglementare din Domeniul Energiei (ACER). Adaptarea (b) le permite operatorilor de transport și de sistem („OTS”) și autorităților de reglementare să facă schimb de astfel de informații și să le protejeze.

                  Adaptarea (c) și considerentul 7 – referirea la drepturile de participare ale OTS norvegian, ale operatorului pieței de energie electrică desemnat (OPEED) și ale autorității naționale de reglementare (ANR) în dezvoltarea și aprobarea termenilor, condițiilor și metodologiilor

                  Adaptarea și considerentul menționat anterior adaptează dispozițiile relevante ale articolului 5 din Regulamentul (UE) 2017/1485 al Comisiei privind drepturile de participare ale entităților relevante la elaborarea și la aprobarea termenilor, condițiilor și metodologiilor pentru a include Norvegia.

               2020/0315 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE

                  [32017R1485 - Linie directoare privind operarea sistemului de transport al energiei electrice]

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 194 coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European („Acordul privind SEE”)
                  4
                a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei IV la Acordul privind SEE.

               (3)Regulamentul (UE) 2017/1485 al Comisiei din 2 august 2017 de stabilire a unei linii directoare privind operarea sistemului de transport al energiei electrice
                  5
                trebuie încorporat în Acordul privind SEE.

               (4)Prin urmare, anexa IV la Acordul privind SEE ar trebui modificată în consecință.

               (5)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE în legătură cu propunerea de modificare a anexei IV (Energie) la Acordul privind SEE se bazează pe proiectele de decizii ale Comitetului mixt al SEE atașate la prezenta decizie.

               Articolul 2

               Prezenta decizie intră în vigoare la data adoptării sale.

               Adoptată la Bruxelles,

                     Pentru Consiliu,

                     Președintele

                     (1)

                        JO L 220, 25.8.2017, p. 1.

                     (2)

                        JO L 305, 30.11.1994, p. 6.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        JO L 220, 25.8.2017, p. 1.

    ---documentbreak---

               COMISIA EUROPEANĂ
            Bruxelles, 12.11.2020
            COM(2020) 704 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32017R1485 - Linie directoare privind operarea sistemului de transport al energiei electrice]

               ANEXĂ

               DECIZIA nr. [...]

               din […]

               A COMITETULUI MIXT AL SEE

               de modificare a anexei IV (Energie) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolele 86 și 98,

               întrucât:

               (1)Regulamentul (UE) 2017/1485 al Comisiei din 2 august 2017 de stabilire a unei linii directoare privind operarea sistemului de transport al energiei electrice
                  1
                trebuie încorporat în Acordul privind SEE.

               (2)Regulamentul (UE) 2017/1485 al Comisiei nu se aplică sistemelor de transport situate pe insule care nu sunt conectate la alte sisteme de transport prin interconexiuni.

               (3)Întrucât sistemul de transport al Islandei nu este conectat la un alt sistem de transport, Regulamentul (UE) 2017/1485 al Comisiei nu ar trebui să se aplice Islandei.

               (4)Având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice. Prin urmare, Regulamentul (UE) 2017/1485 al Comisiei nu ar trebui să se aplice Principatului Liechtenstein.

               (5)Trimiterile la operatorii de transport și de sistem („OTS”), la operatorii de sisteme de distribuție („OD”), la utilizatorii de rețea semnificativi („URS”), la autoritățile de reglementare, la părțile interesate și la entitățile desemnate ar trebui înțelese ca incluzând OTS, OD, URS, autoritățile de reglementare, părțile interesate și entitățile desemnate care reprezintă Norvegia.

               (6)Atunci când se elaborează în comun termenii, condițiile și metodele de dezvoltare, în temeiul Regulamentului (UE) 2017/1485 al Comisiei, este esențial ca toate informațiile necesare să se transmită fără întârziere. Cooperarea strânsă dintre OTS și autoritățile de reglementare ar trebui să asigure faptul că informațiile sensibile, cum ar fi informațiile detaliate cu privire la stațiile electrice, la locația exactă a transmisiei subterane și la sistemele de control, precum și analizele detaliate ale vulnerabilității care pot fi folosite pentru sabotaj sunt protejate în mod eficient în acest proces de elaborare a termenilor, condițiilor sau metodologiilor. Pentru a asigura punerea în aplicare eficace a prezentului regulament, în cooperarea cu Norvegia ar trebui să se stabilească același nivel de cooperare în ceea ce privește schimbul de informații și protecția informațiilor sensibile.

               (7)Contribuția tuturor părților interesate principale la elaborarea termenilor, condițiilor și metodologiilor la nivel regional sau la nivelul SEE, care pot deveni obligatorii prin aprobarea de către autoritățile de reglementare, este esențială pentru un crearea unui cadru transfrontalier de reglementare eficace. Prin urmare, OTS și celelalte părți interesate ar trebui să participe la procesele de elaborare a propunerilor de termeni, condiții și metodologii, conform diferitelor dispoziții ale prezentului regulament. OTS și OPEED din Norvegia ar trebui să participe în special la procesul decizional al părților interesate în același mod în care OTS și OPEED reprezintă un stat membru al UE.

               (8)În cazul propunerilor regionale sau la nivelul Uniunii, în cazul în care aprobarea propunerilor formulate de OTS necesită o decizie a mai multor autorități de reglementare, acestea din urmă ar trebui să se consulte și să coopereze strâns pentru a ajunge la un acord înainte de a adopta o decizie. Autoritatea de reglementare din Norvegia ar trebui să participe la această cooperare.

               (9)Întrucât prezentul regulament a fost adoptat în temeiul Regulamentului (CE) nr. 714/2009 al Parlamentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie electrică și de abrogare a Regulamentului (CE) nr. 1228/2003
                  2
               , textele de adaptare elaborate și adoptate în temeiul Deciziei nr. 93/2017 a Comitetului mixt al SEE din 5 mai 2017
                  3
                pentru punerea în aplicare a Regulamentului nr. 714/2009, în special a dispozițiilor de la articolul 1 alineatele (1) și (5), care prevăd adaptări referitoare la rolul Agenției pentru Cooperarea Autorităților de Reglementare din Domeniul Energiei în contextul SEE, sunt relevante pentru aplicarea prezentului regulament în SEE, în special pentru articolul 6 alineatul (8) și pentru articolul 7 alineatul (3).

               (10)Prin urmare, anexa IV la Acordul privind SEE ar trebui modificată în mod corespunzător,

               ADOPTĂ PREZENTA DECIZIE:

               Articolul 1

               În anexa IV la Acordul privind SEE, după punctul 50 [Regulamentul (UE) 2016/1719 al Comisiei] se adaugă următorul text:

               «51.
                     32017 R 1485: Regulamentul (UE) 2017/1485 al Comisiei din 2 august 2017 de stabilire a unei linii directoare privind operarea sistemului de transport al energiei electrice (JO L 220, 25.8.2017, p. 1).

               În sensul prezentului acord, dispozițiile regulamentului se citesc cu următoarele adaptări:

               (a)Regulamentul nu se aplică Islandei și Principatului Liechtenstein.

               (b)La articolul 12 se adaugă următorul text:

               „Acordurile între OTS și/sau autoritățile de reglementare pot asigura protejarea efectivă a informațiilor confidențiale sau sensibile și pot contribui la garantarea faptului că toate informațiile necesare pentru dezvoltarea termenilor, condițiilor și metodelor comune sunt transmise fără întârziere.”

               (c)La articolul 5:

               (i)Trimiterile la „populația Uniunii” de la articolul 5 alineatul (3) litera (b), la „populația regiunii în cauză” de la articolul 5 alineatul (5) litera (b) și la „populația statelor membre participante” de la articolul 5 alineatul (6) se înțeleg ca incluzând populația Norvegiei, atunci când se analizează dacă este atins pragul relevant al populației pentru obținerea majorității calificate.

               (ii)Trimiterile la „regiunile care cuprind mai mult de cinci state membre” de la articolul 5 alineatul (5) și la „regiunile compuse din cel mult cinci state membre” de la articolul 5 alineatul (7) se interpretează ca „regiuni compuse din mai mult de patru state membre ale Uniunii și Norvegia” sau ca „regiuni compuse din cel mult patru state membre ale Uniunii și Norvegia”.»

               Articolul 2

               Textele Regulamentului (UE) 2017/1485 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […] sau în ziua următoare ultimei notificări către Comitetul mixt al SEE, prevăzută la articolul 103 alineatul (1) din Acordul privind SEE
                  4*, dacă această dată este ulterioară primei.

               Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  […]

                  Secretarii

                  Comitetului mixt al SEE

                  […]

                     (1)

                        JO L 220, 25.8.2017, p. 1.

                     (2)

                        JO L 211, 14.8.2009, p. 15.

                     (3)

                        JO L 36, 7.2.2019, p. 44.

                     (4)
                  *
                        Au fost semnalate obligații constituționale.


               COMISIA EUROPEANĂ
            Bruxelles, 12.11.2020
            COM(2020) 707 final
            2020/0317(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32017R2195 – Linie directoare privind echilibrarea sistemului de energie electrică]
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei IV (Energia) la Acordul privind SEE pentru a include Regulamentul (UE) 2017/2195 al Comisiei din 23 noiembrie 2017 de stabilire a unei linii directoare privind echilibrarea sistemului de energie electrică
                     1
                   în Acordul privind SEE.

                  Codurile și orientările privind rețeaua de energie electrică, astfel cum sunt stabilite pe baza celui de al 3-lea pachet privind energia, stabilesc norme tehnice pentru facilitarea comerțului în cadrul pieței interne a energiei electrice din UE. O piață internă a energiei pe deplin funcțională și interconectată este crucială pentru îndeplinirea obiectivelor legate de securitatea alimentării cu energie, pentru îmbunătățirea competitivității și pentru asigurarea faptului că toți consumatorii pot achiziționa energie la prețuri accesibile. Între Norvegia, în calitate de stat AELS care face parte din SEE și statele membre ale UE s-au stabilit importante interconexiuni de energie electrică. Prin urmare, este imperativ ca normele tehnice aplicabile comerțului în cadrul pieței interne de energie electrică a UE să fie extinse la SEE pentru a asigura omogenitatea juridică ca bază pentru comerțul cu energie electrică.

                  Regulamentul (UE) 2017/2195 al Comisiei stabilește o linie directoare detaliată privind echilibrarea sistemului de energie electrică, care include principii comune privind achizițiile și reglementarea rezervelor de stabilizare a frecvenței, a rezervelor pentru restabilirea frecvenței și a rezervelor de înlocuire, precum și o metodologie comună de activare a rezervelor. Regulamentul se aplică tuturor operatorilor de rețelelor de transport și de distribuție, autorităților de reglementare, Agenției pentru Cooperarea Autorităților de Reglementare din Domeniul Energiei (ACER) și Rețelei europene a operatorilor de sisteme de transport de energie electrică (ENTSO-E), precum și părților terțe cărora le-au fost delegate sau atribuite responsabilități sau altor participanți la piață.

                  Adaptările care figurează în proiectul anexat de decizie a Comitetului mixt al SEE depășesc ceea ce poate fi considerat a fi simple adaptări tehnice în sensul Regulamentului nr. 2894/94 al Consiliului. Prin urmare, poziția Uniunii este stabilită de Consiliu.

               •Coerența cu dispozițiile deja existente în domeniul de politică vizat

                  Proiectul anexat de decizie a Comitetului mixt al SEE extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică a Uniunii

                  Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord, care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Actele legislative care urmează să fie încorporate în Acordul privind SEE se întemeiază pe articolul 194 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

                  Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt al SEE ia decizii în cazurile prevăzute în Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Evaluări ex post/verificarea adecvării legislației existente

                  Nu se aplică.

               4.IMPLICAȚII BUDGETARE

                  Nu există implicații bugetare preconizate ca urmare a încorporării regulamentului menționat anterior în Acordul privind SEE.

               5.ELEMENTE DIVERSE

               •Explicații detaliate cu privire la prevederile specifice ale propunerii

                  Adaptarea (a) – neaplicabilitatea în cazul Islandei și al Liechtensteinului

                  Întrucât sistemul de transport al Islandei nu este conectat la alte sisteme de transport, Regulamentul (UE) 2017/2195 al Comisiei nu ar trebui să se aplice Islandei.

                  Regulamentul (UE) 2017/2195 al Comisiei nu ar trebui să se aplice Liechtensteinului, deoarece, având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice.

                  Adaptarea (b) și considerentul 6 – informații sensibile despre sistemul de energie electrică

                  Regulamentul (UE) 2017/2195 al Comisiei prevede obligația de a furniza informații Rețelei europene a operatorilor de sisteme de transport de energie electrică (ENTSO-E) și Agenției pentru Cooperarea Autorităților de Reglementare din Domeniul Energiei (ACER). Adaptarea (b) le permite operatorilor de transport și de sistem („OTS”) și autorităților de reglementare să facă schimb de astfel de informații și să le protejeze.

                  Adaptarea (c) și considerentul 7 – referirea la drepturile de participare ale OTS norvegian, ale operatorului pieței de energie electrică desemnat (OPEED) și ale autorității naționale de reglementare (ANR) în dezvoltarea și aprobarea termenilor, condițiilor și metodologiilor

                  Adaptarea și considerentul menționat anterior adaptează dispozițiile relevante ale articolului 4 din Regulamentul (UE) 2017/2195 al Comisiei privind drepturile de participare ale entităților relevante la elaborarea și la aprobarea termenilor, condițiilor și metodologiilor pentru a include Norvegia.

               2020/0317 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE

                  [32017R2195 – Linie directoare privind echilibrarea sistemului de energie electrică]

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 194 coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European („Acordul privind SEE”)
                  4
                a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei IV la Acordul privind SEE.

               (3)Regulamentul (UE) 2017/2195 al Comisiei din 23 noiembrie 2017 de stabilire a unei linii directoare privind echilibrarea sistemului de energie electrică
                  5
                trebuie încorporat în acordul privind SEE.

               (4)Prin urmare, anexa IV la Acordul privind SEE ar trebui modificată în consecință.

               (5)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE în legătură cu propunerea de modificare a anexei IV (Energie) la Acordul privind SEE se bazează pe proiectele de decizii ale Comitetului mixt al SEE atașate la prezenta decizie.

               Articolul 2

               Prezenta decizie intră în vigoare la data adoptării sale.

               Adoptată la Bruxelles,

                     Pentru Consiliu,

                     Președintele

                     (1)

                        JO L 312, 28.11.2017, p. 6.

                     (2)

                        JO L 305, 30.11.1994, p. 6.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        JO L 312, 28.11.2017, p. 6.

    ---documentbreak---

               COMISIA EUROPEANĂ
            Bruxelles, 12.11.2020
            COM(2020) 707 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32017R2195 – Linie directoare privind echilibrarea sistemului de energie electrică]

               ANEXĂ

               DECIZIA Nr. [...]

               din […]

               A COMITETULUI MIXT AL SEE

               de modificare a anexei IV (Energie) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Regulamentul (UE) 2017/2195 al Comisiei din 23 noiembrie 2017 de stabilire a unei linii directoare privind echilibrarea sistemului de energie electrică
                  1
                trebuie încorporat în Acordul privind SEE.

               (2)Regulamentul (UE) 2017/2195 al Comisiei nu se aplică sistemelor de transport situate pe insule care nu sunt conectate la alte sisteme de transport prin interconexiuni.

               (3)Întrucât sistemul de transport al Islandei nu este conectat la un alt sistem de transport, Regulamentul (UE) 2017/2195 al Comisiei nu ar trebui să se aplice Islandei.

               (4)Având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice. Prin urmare, Regulamentul (UE) 2017/2195 al Comisiei nu ar trebui să se aplice Principatului Liechtenstein.

               (5)Trimiterile la operatorii de transport și de sistem („OTS”), la autoritățile de reglementare și la părțile interesate ar trebui înțelese ca incluzând OTS, autoritățile de reglementare și părțile interesate care reprezintă Norvegia.

               (6)Atunci când se elaborează în comun termenii, condițiile și metodele de dezvoltare, în conformitate cu Regulamentul (UE) nr. 2017/2195 al Comisiei, este esențial ca toate informațiile necesare să se transmită fără întârziere. Cooperarea strânsă dintre OTS și autoritățile de reglementare ar trebui să asigure faptul că informațiile sensibile, cum ar fi informațiile detaliate cu privire la stațiile electrice, la locația exactă a transmisiei subterane și la sistemele de control, precum și analizele detaliate ale vulnerabilității care pot fi folosite pentru sabotaj sunt protejate în mod eficient în acest proces de elaborare a termenilor, condițiilor sau metodologiilor. Pentru a asigura punerea în aplicare eficace a prezentului regulament, în cooperarea cu Norvegia ar trebui să se stabilească același nivel de cooperare în ceea ce privește schimbul de informații și protecția informațiilor sensibile.

               (7)Contribuția tuturor părților interesate principale la elaborarea termenilor, condițiilor și metodologiilor la nivel regional sau la nivelul SEE, care pot deveni obligatorii prin aprobarea de către autoritățile de reglementare, este esențială pentru un crearea unui cadru transfrontalier de reglementare eficace. Prin urmare, OTS și celelalte părți interesate ar trebui să participe la procesele de elaborare a propunerilor de termeni, condiții și metodologii, conform diferitelor dispoziții ale prezentului regulament. OTS din Norvegia ar trebui să participe în special la procesul decizional al părților interesate în același mod în care OTS reprezintă un stat membru al UE.

               (8)În cazul propunerilor regionale sau la nivelul Uniunii, în cazul în care aprobarea propunerilor formulate de OTS necesită o decizie a mai multor autorități de reglementare, acestea din urmă ar trebui să se consulte și să coopereze strâns pentru a ajunge la un acord înainte de a adopta o decizie. Autoritatea de reglementare din Norvegia ar trebui să participe la această cooperare.

               (9)Întrucât prezentul regulament a fost adoptat în temeiul Regulamentului (CE) nr. 714/2009 al Parlamentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie electrică și de abrogare a Regulamentului (CE) nr. 1228/2003
                  2
               , textele de adaptare elaborate și adoptate în temeiul Deciziei nr. 93/2017 a Comitetului mixt al SEE din 5 mai 2017
                  3
                pentru punerea în aplicare a Regulamentului nr. 714/2009, în special a dispozițiilor de la articolul 1 alineatele (1) și (5), care prevăd adaptări referitoare la rolul Agenției pentru Cooperarea Autorităților de Reglementare din Domeniul Energiei în contextul SEE, sunt relevante pentru aplicarea prezentului regulament în SEE, în special pentru articolul 5 alineatele (6) și (7).

               (10)Prin urmare, anexa IV la Acordul privind SEE ar trebui modificată în mod corespunzător,

               ADOPTĂ PREZENTA DECIZIE:

               Articolul 1

               În anexa IV la Acordul privind SEE, după punctul 51 [Regulamentul (UE) 2017/1485 al Comisiei] se adaugă următorul text:

               «52.32017 R 2195: Regulamentul (UE) 2017/2195 al Comisiei din 23 noiembrie 2017 de stabilire a unei linii directoare privind echilibrarea sistemului de energie electrică (JO L 312, 28.11.2017, p. 6).

               În sensul prezentului acord, dispozițiile regulamentului se citesc cu următoarele adaptări:

               (a)Regulamentul nu se aplică Islandei și Principatului Liechtenstein.

               (b)La articolul 11 se adaugă următorul text:

               „Acordurile între OTS și/sau autoritățile de reglementare pot asigura protejarea efectivă a informațiilor confidențiale sau sensibile și pot contribui la garantarea faptului că toate informațiile necesare pentru dezvoltarea termenilor, condițiilor și metodelor comune sunt transmise fără întârziere.”

               (c)La articolul 4:

               (i) Trimiterile la „populația Uniunii” de la articolul 4 alineatul (3) litera (b), la „populația regiunii vizate” și la „populația statelor membre participante” de la articolul 4 alineatul (4) litera (b) se înțeleg ca incluzând populația Norvegiei, atunci când se analizează dacă este atins pragul relevant al populației pentru obținerea majorității calificate.

               (ii) Trimiterile la „regiunile care cuprind mai mult de cinci state membre” de la articolul 4 alineatul (4) și la „regiunile compuse din cel mult cinci state membre” de la articolul 4 alineatul (5) se interpretează ca „regiuni compuse din mai mult de patru state membre ale Uniunii și Norvegia” sau ca „regiuni compuse din cel mult patru state membre ale Uniunii și Norvegia”.»

               Articolul 2

               Textele Regulamentului (UE) 2017/2195 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […] sau în ziua următoare ultimei notificări către Comitetul mixt al SEE, prevăzută la articolul 103 alineatul (1) din Acordul privind SEE
                  4*, dacă această dată este ulterioară primei.

               Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  […]

                  Secretarii

                  Comitetului mixt al SEE

                  […]

                     (1)

                        JO L 312, 28.11.2017, p. 6.

                     (2)

                        JO L 211, 14.8.2009, p. 15.

                     (3)

                        JO L 36, 7.2.2019, p. 44.

                     (4)
                  *
                        [Nu au fost semnalate obligații constituționale.] [Au fost semnalate obligații constituționale.]


               COMISIA EUROPEANĂ
            Bruxelles, 12.11.2020
            COM(2020) 706 final
            2020/0316(NLE)
            Propunere de
            DECIZIE A CONSILIULUI
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32016R1719 - Linie directoare privind alocarea capacităților pe piața pe termen lung]
            (Text cu relevanță pentru SEE)

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  Proiectul de decizie a Comitetului mixt al SEE (anexat la propunerea de decizie a Consiliului) vizează modificarea anexei IV (Energie) la Acordul privind SEE pentru a încorpora Regulamentul (UE) 2016/1719 al Comisiei din 26 septembrie 2016 de stabilire a unei orientări privind alocarea capacităților pe piața pe termen lung
                     1
                   în Acordul privind SEE.

                  Codurile și orientările privind rețeaua de energie electrică, astfel cum sunt stabilite pe baza celui de al 3-lea pachet privind energia, stabilesc norme tehnice pentru facilitarea comerțului în cadrul pieței interne a energiei electrice din UE. O piață internă a energiei pe deplin funcțională și interconectată este crucială pentru îndeplinirea obiectivelor legate de securitatea alimentării cu energie, pentru îmbunătățirea competitivității și pentru asigurarea faptului că toți consumatorii pot achiziționa energie la prețuri accesibile. Între Norvegia, în calitate de stat AELS care face parte din SEE și statele membre ale UE s-au stabilit importante interconexiuni de energie electrică. Prin urmare, este imperativ ca normele tehnice aplicabile comerțului în cadrul pieței interne de energie electrică a UE să fie extinse la SEE pentru a asigura omogenitatea juridică ca bază pentru comerțul cu energie electrică.

               Regulamentul (UE) 2016/1719 al Comisiei stabilește norme detaliate privind alocarea capacităților între zonele de ofertare pe piețele la termen. Regulamentul stabilește o metodologie comună pentru a determina capacitățile pe termen lung în toate zonele de ofertare și o platformă unică la nivel european pentru a oferi drepturi pentru transportul energiei electrice, posibilitatea de a restitui aceste drepturi și de a le transfera între participanții la piață. Se aplică tuturor operatorilor de sisteme de transport, cu excepția celor de pe insule, care nu sunt conectați la niciun alt sistem.

                  Adaptările care figurează în proiectul anexat de decizie a Comitetului mixt al SEE depășesc ceea ce poate fi considerat a fi simple adaptări tehnice în sensul Regulamentului nr. 2894/94 al Consiliului. Prin urmare, poziția Uniunii este stabilită de Consiliu.

               •Coerența cu dispozițiile deja existente în domeniul de politică vizat

                  Proiectul anexat de decizie a Comitetului mixt al SEE extinde politica deja existentă a UE la statele AELS care fac parte din SEE (Norvegia, Islanda și Liechtenstein).

               •Coerența cu alte domenii de politică a Uniunii

                  Extinderea acquis-ului UE la statele AELS care fac parte din SEE, prin încorporarea acestuia în Acordul privind SEE, se realizează în conformitate cu obiectivele și principiile acestui acord, care vizează instituirea unui Spațiu Economic European dinamic și omogen, bazat pe norme comune și pe condiții egale în materie de concurență.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

                  Actele legislative care urmează să fie încorporate în Acordul privind SEE se întemeiază pe articolul 194 din Tratatul privind funcționarea Uniunii Europene.

               Articolul 1 alineatul (3) din Regulamentul (CE) nr. 2894/94 al Consiliului
                  2
                privind normele de punere în aplicare a Acordului privind SEE prevede stabilirea de către Consiliu, pe baza unei propuneri a Comisiei, a poziției care urmează să fie adoptată în numele Uniunii cu privire la astfel de decizii.

               •Subsidiaritatea (în cazul competențelor neexclusive)

                  Propunerea respectă principiul subsidiarității din motivul expus mai jos.

                  Obiectivul prezentei propuneri, și anume asigurarea omogenității pieței interne, nu poate fi realizat în mod suficient de către statele membre și, prin urmare, având în vedere efectele sale, poate fi mai bine realizat la nivelul Uniunii.

               •Proporționalitatea

                  În conformitate cu principiul proporționalității, prezenta propunere nu depășește ceea ce este necesar pentru atingerea obiectivului propus.

               •Alegerea instrumentului

                  În conformitate cu articolul 98 din Acordul privind SEE, instrumentul ales este o decizie a Comitetului mixt al SEE. Comitetul mixt al SEE asigură punerea în aplicare și funcționarea eficace a Acordului privind SEE. În acest scop, Comitetul mixt al SEE ia decizii în cazurile prevăzute în Acordul privind SEE.

               3.REZULTATE ALE EVALUĂRILOR EX POST, CONSULTĂRILOR PĂRȚILOR INTERESATE ȘI EVALUĂRII IMPACTULUI

               •Evaluări ex post/verificarea adecvării legislației existente

                  Nu se aplică.

               4.IMPLICAȚII BUDGETARE

                  Nu există implicații bugetare preconizate ca urmare a încorporării regulamentului menționat anterior în Acordul privind SEE.

               5.ELEMENTE DIVERSE

               •Explicații detaliate cu privire la prevederile specifice ale propunerii

                  Adaptarea (a) – neaplicabilitatea în cazul Islandei și al Liechtensteinului

                  Întrucât sistemul de transport al Islandei nu este conectat la alte sisteme de transport, Regulamentul (UE) 2016/1719 al Comisiei nu ar trebui să se aplice Islandei.

                  Regulamentul (UE) 2016/1719 al Comisiei nu ar trebui să se aplice Liechtensteinului, deoarece, având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice.

                  Adaptarea (b) și considerentul 6 – informații sensibile despre sistemul de energie electrică

                  Regulamentul (UE) 2016/1719 al Comisiei prevede obligația de a furniza informații Rețelei europene a operatorilor de sisteme de transport de energie electrică (ENTSO-E) și Agenției pentru Cooperarea Autorităților de Reglementare din Domeniul Energiei (ACER). Adaptarea (b) le permite operatorilor de transport și de sistem („OTS”) și autorităților de reglementare să facă schimb de astfel de informații și să le protejeze.

                  Adaptarea (c) și considerentul 7 – referirea la drepturile de participare ale OTS norvegian, ale operatorului pieței de energie electrică desemnat (OPEED) și ale autorității naționale de reglementare (ANR) în dezvoltarea și aprobarea termenilor, condițiilor și metodologiilor

                  Adaptarea și considerentul menționat anterior adaptează dispozițiile relevante ale articolului 4 din Regulamentul (UE) 2016/1719 al Comisiei privind drepturile de participare ale entităților relevante la elaborarea și la aprobarea termenilor, condițiilor și metodologiilor pentru a include Norvegia.

               2020/0316 (NLE)

               Propunere de

               DECIZIE A CONSILIULUI

               privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE

                  [32016R1719 - Linie directoare privind alocarea capacităților pe piața pe termen lung]

               (Text cu relevanță pentru SEE)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 194 coroborat cu articolul 218 alineatul (9),

               având în vedere Regulamentul (CE) nr. 2894/94 al Consiliului din 28 noiembrie 1994 privind normele de punere în aplicare a Acordului privind Spațiul Economic European
                  3
               , în special articolul 1 alineatul (3),

               având în vedere propunerea Comisiei Europene,

               întrucât:

               (1)Acordul privind Spațiul Economic European („Acordul privind SEE”)
                  4
                a intrat în vigoare la 1 ianuarie 1994.

               (2)În temeiul articolului 98 din Acordul privind SEE, Comitetul mixt al SEE poate decide modificarea, printre altele, a anexei IV la Acordul privind SEE.

               (3)Regulamentul (UE) 2016/1719 al Comisiei din 26 septembrie 2016 de stabilire a unei orientări privind alocarea capacităților pe piața pe termen lung
                  5
                trebuie încorporat în Acordul privind SEE.

               (4)Prin urmare, anexa IV la Acordul privind SEE ar trebui modificată în mod corespunzător.

               (5)În consecință, poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului mixt al SEE în legătură cu propunerea de modificare a anexei IV (Energie) la Acordul privind SEE se bazează pe proiectele de decizii ale Comitetului mixt al SEE atașate la prezenta decizie.

               Articolul 2

               Prezenta decizie intră în vigoare la data adoptării sale.

               Adoptată la Bruxelles,

                     Pentru Consiliu,

                     Președintele

                     (1)

                        JO L 259, 27.9.2016, p. 42.

                     (2)

                        JO L 305, 30.11.1994, p. 6.

                     (3)

                        JO L 305, 30.11.1994, p. 6.

                     (4)

                        JO L 1, 3.1.1994, p. 3.

                     (5)

                        JO L 259, 27.9.2016, p. 42.

    ---documentbreak---

               COMISIA EUROPEANĂ
            Bruxelles, 12.11.2020
            COM(2020) 706 final
            ANEXĂ
            la
            Propunerea de decizie a Consiliului
            privind poziția care urmează să fie adoptată, în numele Uniunii Europene, în cadrul Comitetului mixt al SEE referitor la o modificare a anexei IV (Energie) la Acordul privind SEE [32016R1719 - Linie directoare privind alocarea capacităților pe piața pe termen lung]

               ANEXĂ

               DECIZIA nr. [...]

               din […]

               A COMITETULUI MIXT AL SEE

               de modificare a anexei IV (Energie) la Acordul privind SEE

               COMITETUL MIXT AL SEE,

               având în vedere Acordul privind Spațiul Economic European („Acordul privind SEE”), în special articolul 98,

               întrucât:

               (1)Regulamentul (UE) 2016/1719 al Comisiei din 26 septembrie 2016 de stabilire a unei orientări privind alocarea capacităților pe piața pe termen lung
                  1
                trebuie încorporat în acordul privind SEE.

               (2)Regulamentul (UE) 2016/1719 al Comisiei nu se aplică sistemelor de transport situate pe insule care nu sunt conectate la alte sisteme de transport prin interconexiuni.

               (3)Întrucât sistemul de transport al Islandei nu este conectat la niciun alt sistem de transport, Regulamentul (UE) 2016/1719 al Comisiei nu ar trebui să se aplice Islandei.

               (4)Având în vedere că este o țară mică, cu un număr limitat de consumatori de energie electrică, Liechtenstein nu dispune de o rețea proprie de transport al energiei electrice. Prin urmare, Regulamentul (UE) 2016/1719 al Comisiei nu ar trebui să se aplice Principatului Liechtenstein.

               (5)Trimiterile la operatorii de transport și de sistem („OTS”), la operatorii pieței de energie electrică desemnați („OPEED”), la autoritățile de reglementare și la părțile interesate ar trebui înțelese ca incluzând OTS, OPEED, autoritățile de reglementare și părțile interesate care reprezintă Norvegia.

               (6)Atunci când se elaborează în comun termenii, condițiile și metodele de dezvoltare, în conformitate cu Regulamentul (UE) nr. 2016/1719 al Comisiei, este esențial ca toate informațiile necesare să se transmită fără întârziere. Cooperarea strânsă dintre OTS și autoritățile de reglementare ar trebui să asigure faptul că informațiile sensibile, cum ar fi informațiile detaliate cu privire la stațiile electrice, la locația exactă a transmisiei subterane și la sistemele de control, precum și analizele detaliate ale vulnerabilității care pot fi folosite pentru sabotaj sunt protejate în mod eficient în acest proces de elaborare a termenilor, condițiilor sau metodologiilor. Pentru a asigura punerea în aplicare eficace a prezentului regulament, în cooperarea cu Norvegia ar trebui să se stabilească același nivel de cooperare în ceea ce privește schimbul de informații și protecția informațiilor sensibile.

               (7)Contribuția tuturor părților interesate principale la elaborarea termenilor, condițiilor și metodologiilor la nivel regional sau la nivelul SEE, care pot deveni obligatorii prin aprobarea de către autoritățile de reglementare, este esențială pentru un crearea unui cadru transfrontalier de reglementare eficace. Prin urmare, OTS și celelalte părți interesate ar trebui să participe la procesele de elaborare a propunerilor de termeni, condiții și metodologii stabilite în diferitele dispoziții ale prezentului regulament. OTS și OPEED din Norvegia ar trebui să participe în special la procesul decizional al părților interesate în același mod în care OTS și OPEED reprezintă un stat membru al UE.

               (8)În cazul propunerilor regionale sau la nivelul Uniunii, în cazul în care aprobarea propunerilor formulate de OTS necesită o decizie a mai multor autorități de reglementare, acestea din urmă ar trebui să se consulte și să coopereze strâns pentru a ajunge la un acord înainte de a adopta o decizie. Autoritatea de reglementare din Norvegia ar trebui să participe la această cooperare.

               (9)Întrucât prezentul regulament a fost adoptat în temeiul Regulamentului (CE) nr. 714/2009 al Parlamentului European și al Consiliului din 13 iulie 2009 privind condițiile de acces la rețea pentru schimburile transfrontaliere de energie electrică și de abrogare a Regulamentului (CE) nr. 1228/2003
                  2
               , textele de adaptare elaborate și adoptate în temeiul Deciziei nr. 93/2017 a Comitetului mixt al SEE din 5 mai 2017
                  3
                pentru punerea în aplicare a Regulamentului nr. 714/2009, în special a dispozițiilor de la articolul 1 alineatele (1) și (5), care prevăd adaptări referitoare la rolul Agenției pentru Cooperarea Autorităților de Reglementare din Domeniul Energiei în contextul SEE, sunt relevante pentru aplicarea prezentului regulament în SEE, în special pentru articolul 4 alineatele (8) și (10).

               (10)Prin urmare, anexa IV la Acordul privind SEE ar trebui modificată în mod corespunzător,

               ADOPTĂ PREZENTA DECIZIE:

               Articolul 1

               În anexa IV la Acordul privind SEE, după punctul 49 [Regulamentul (UE) 2015/1222 al Comisiei] se adaugă următorul text:

               «50.
                     32016 R 1719: Regulamentul (UE) 2016/1719 al Comisiei din 26 septembrie 2016 de stabilire a unei orientări privind alocarea capacităților pe piața pe termen lung (JO L 259, 27.9.2016, p. 42).

               În sensul prezentului acord, dispozițiile regulamentului se citesc cu următoarele adaptări:

               (a)Regulamentul nu se aplică Islandei și Principatului Liechtenstein.

               (b)La articolul 7 se adaugă următorul text:

               „Acordurile între OTS și/sau autoritățile de reglementare pot asigura protejarea efectivă a informațiilor confidențiale sau sensibile sunt protejate și pot contribui la garantarea faptului că toate informațiile necesare pentru dezvoltarea termenilor, condițiilor și metodelor comune sunt transmise fără întârziere.”

               (c)La articolul 4:

               (i) Trimiterile la „populația Uniunii” de la articolul 4 alineatul (2) litera (b), la „populația regiunii în cauză” și la „populația statelor membre participante” de la articolul 4 alineatul (3) litera (b) se înțeleg ca incluzând populația Norvegiei, atunci când se analizează dacă este atins pragul relevant al populației pentru obținerea majorității calificate.

               (ii) Trimiterile la „regiunile care cuprind mai mult de cinci state membre” și la „regiunile compuse din cel mult cinci state membre” de la articolul 4 alineatul (3) se interpretează ca „regiuni compuse din mai mult de patru state membre ale Uniunii și Norvegia” sau ca „regiuni compuse din cel mult patru state membre ale Uniunii și Norvegia”.»

               Articolul 2

               Textele Regulamentului (UE) 2016/1719 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.

               Articolul 3

               Prezenta decizie intră în vigoare la […] sau în ziua următoare ultimei notificări către Comitetul mixt al SEE, prevăzută la articolul 103 alineatul (1) din Acordul privind SEE
                  4*, dacă această dată este ulterioară primei.

               Articolul 4

               Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

               Adoptată la Bruxelles, […].

                  Pentru Comitetul mixt al SEE,

                  Președintele

                  […]

                  Secretarii

                  Comitetului mixt al SEE

                  […]

                     (1)

                        JO L 259, 27.9.2016, p. 42.

                     (2)

                        JO L 211, 14.8.2009, p. 15.

                     (3)

                        JO L 36, 7.2.2019, p. 44.

                     (4)
                  *
                        Au fost semnalate obligații constituționale.